Решение на Общия съд от 9 октомври 2024 г. — CF/Комисия
(Дело T-51/24)1
(Публична служба —Пенсия за осигурителен стаж — Пенсионни права, придобити преди постъпването на служба за Съюза — Прехвърляне към схемата на Съюза — Отхвърляне на заявлението за прехвърляне — Заявление, подадено след изтичане на срока — Изключителни обстоятелства — Член 77 от Правилника — Член 11, параграф 2 от Приложение VIII към Правилника — Член 5, параграф 1, шеста алинея от общите разпоредби за изпълнение на членове 11 и 12 от Приложение VIII към Правилника)
Език на производството: италиански
Страни
Жалбоподател: CF (представител: M. Velardo, адвокат)
Ответник: Европейска комисия (представители: A. Baeckelmans, M. Brauhoff и E. Garello)
Предмет
С жалбата си на основание член 270 ДФЕС жалбоподателят иска отмяна, от една страна, на четири решения на Европейската комисия от 5 януари 2023 г. за отхвърляне на неговите четири заявления за прехвърляне на пенсионните му права, придобити преди постъпването му на служба за Европейския съюз (наричани по-нататък „обжалваните решения“), съгласно член 11, параграфи 2 и 3 от приложение VIII към Правилника за длъжностните лица на Европейския съюз, и от друга страна, на решението от 23 октомври 2023 г. за отхвърляне на жалбата му по административен ред срещу обжалваните решения.
Диспозитив
Отхвърля жалбата.
Осъжда CF да заплати съдебните разноски.
____________
1     ОВ C, С/2024/2440, 8.4.2024 г.